FI Euroopan unionin virallinen lehti C 113/47

Kanne 14.8.2009 — Al-Faqih ja MIRA v. neuvosto ja komissio

(Asia T-322/09)

2010/C 113/77

Oikeudenkäyntikieli: englanti

Asianosaiset

Kantajat: Al-Faqih ja MIRA (Lontoo, Yhdistynyt kuningaskunta) (edustajat: barrister J. Jones ja solicitor A. Raja)

Vastaajat: Euroopan unionin neuvosto ja Euroopan komissio

Vaatimukset

— Neuvoston asetus (EY) N:o 881/2002 (1), sellaisena kuin sen on muutettuna komission asetuksilla (EY) N:o 14/2005 (2), N:o 492/2007 (3) ja N:o 1190/2005 (4) on kumottava kokonaisuudessaan tai osittain ja/tai komission asetukset N:o 14/2005, N:o 492/2007 ja N:o 1190/2005 on kumottava siltä osin kuin ne koskevat suoraan ja erikseen kantajia

— neuvosto ja/tai komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantajat vaativat kanteellaan EY 230 artiklan nojalla tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen N:o 881/2002 kumoamista, sellaisena kuin tämä asetus on muutettuna 5.1.2005 annetulla komission asetuksella (EY) N:o 14/2005, 3.5.2007 annetulla komission asetuksella N:o 492/2007 ja 20.7.2005 annetulla komission asetuksella N:o 1190/2005, ja/tai komission asetusten (EY) N:o 14/2005, N:o 492/2007 ja N:o 1190/2005 kumoamista siltä osin kuin ne koskevat kantajia.

Kantajat oli sisällytetty Yhdistyneiden kansakuntien pakotekomitean laatimaan konsolidoituun luetteloon henkilöistä, joiden väitetään olevan lähellä Osama bin Ladenia, al-Qaida-verkostoa ja Talebania ja joiden varat ja muut taloudelliset resurssit jäädytettiin. Tämän jälkeen Euroopan komissio antoi asetukset (EY) N:o 14/2005 ja 1190/2005, jolla lisättiin kantajien nimet neuvoston asetuksen (EY) N:o 881/2002 liitteessä I olevaan luetteloon henkilöistä, ryhmistä ja yhteisöistä, joiden varat ja taloudelliset resurssit jäädytetään Euroopan unionissa. Ensimmäisen kantajan, Al-faqihin nimi lisättiin luetteloon komission asetuksella (EY) N:o 492/2007.

Kanteensa tueksi kantajat esittävät seuraavat oikeudelliset perusteet:

Kantajat väittävät, että niiden varojen jäädyttäminen riidanalaisilla asetuksilla loukkaa niiden perustavanlaatuisia ihmisoikeuksia eli niiden oikeutta tulla kuulluksi ja oikeutta saada asia tuomioistuimen käsiteltäväksi, koska neuvosto ja/tai komissio ei ole koskaan ilmoittanut niille syytä, minkä vuoksi ne on sisällytetty neuvoston asetuksen (EY) N:o 881/2002 liitteeseen I eivätkä ne ole koskaan saaneet mitään näyttöä, joka oikeuttaisi rajoittavien toimenpiteiden asettamisen. Kantajilla ei tämän vuoksi ole ollut mitään mahdollisuutta puolustautua eikä riitauttaa luetteloon sisällyttämistä koskevat päätökset eurooppalaisessa tuomioistuinlaitoksessa.

Kantajat väittävät lisäksi, että niiden oikeutta omaisuuden kunnioittamiseen on loukattu, koska niiden varojen jäädyttämisen aiheuttamilla tämän oikeuden määräämättömillä rajoituksilla puututaan tähän perustavanlaatuiseen ihmisoikeuteen suhteettomalla ja sietämättömällä tavalla.

(1) Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annettu neuvoston asetus (EY) N:o 881/2002 (EYVL L 139, s. 9).

(2) Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 42. kerran 5.1.2005 annettu komission asetus (EY) N:o 14/2004 (EUVL L 5, s. 10).

(3) Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 75. kerran 3.5.2007 annettu komission asetus (EY) N:o 492/2007 (EUVL L 116, s. 5).

(4) Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 48. kerran 20.7.2005 annettu komission asetus (EY) N:o 1190/2005 (EUVL L 193, s. 27).